КН-12.12.2016 г.

| **КРИТЕРИИ ЗА ПОДБОР НА ОПЕРАЦИИ**  **ПО ОПЕРАТИВНА ПРОГРАМА „ДОБРО УПРАВЛЕНИЕ“ 2014-2020** | | | |
| --- | --- | --- | --- |
| **І** | **ОБЩА ИНФОРМАЦИЯ** | | |
| 1. 1 | **Наименование на процедурата** | | Укрепване капацитета на НСОРБ за подкрепа на общините при разработването и изпълнението на проекти, финансирани от ЕСИФ |
| 1. 2 | **Приоритетна/и ос/и № и наименование** | | Приоритетна ос № 4 „ Техническа помощ за управлението на ЕСИФ“ |
| 1. 3 | **Инвестиционен приоритет № и наименование** | | неприложимо |
| 1. 4 | **Специфична/и цел/и № и наименование** | | Специфична цел № 3  „Подобряване на информираността на обществото за възможностите и резултатите от ЕСИФ в България, както и подобряване капацитета на бенефициентите“ |
|  | **Демаркация и допълняемост** | | Процедурата надгражда резултатите, постигнати от изпълнението на финансираните по Оперативна Програма „Техническа Помощ“ (ОПТП) проекти Е-ПОДЕМ – европейски проекти, общински дейности и електронен мениджмънт“ и „Е-ПОДЕМ+“.  По процедурата са допустими за финансиране анализи, наръчници и обучение на служители от общинските администрации, единствено ако са свързани с подготовката и изпълнението на проекти на общинските администрации, финансирани от ЕСИФ. Процедурата допълва проект № BG05SFOP001-2.004-0002 „Подобряване капацитета на общинските служители за предоставяне на качествени публични услуги“ на НСОРБ по Процедура BG05SFOP001-2.004 по Оперативна програма „Добро управление“ (ОПДУ).  По процедурата не са допустими за финансиране консултации, обучения и публични събития (информационни дни по процедури за предоставяне на безвъзмездна финансова помощ (БФП), обучения за бенефициенти след сключване на административен договор за предоставяне на БФП, обучения във връзка с изпълнение на функциите на междинно звено по ОПРР и др.) за служители на общинските администрации във връзка с подготовката и изпълнението на проекти финансирани от ЕСИФ, ако тези дейности са включени в проекти/ финансови планове за бюджетни линии на управляващите органи или междинните звена, финансирани по приоритетните оси „Техническа помощ“ на програми, съфинансирани от ЕСИФ, или във финансови планове на дирекция „Централно координационно звено“ в АМС или дирекция „Национален фонд“ в МФ, финансирани по ОПДУ. |
|  | **Срок за изпълнение на проекта** | | 2017-2020 г. |
|  | **Териториален обхват** | | Република България |
|  | **Начин на реализация** | | Процедура чрез директно предоставяне съгласно чл. 25, ал. 1, т. 2 от Закона за управление на средствата от Европейските структурни и инвестиционни фондове |
|  | **Бюджет до (в лева)** | | 7 000 000 |
|  | **Друго (добавя се при необходимост)** | | По тази процедура не могат да бъдат финансирани проекти, които са били физически завършени или изцяло осъществени преди кандидатът да подаде формуляра за кандидатстване. |
| **ІІ** | **СПЕЦИФИЧНИ КРИТЕРИИ ЗА ДОПУСТИМОСТ** | | |
| 1. 1 | **Цели на процедурата** | Повишаване качеството и успешната реализация на общински проекти, финансирани от ЕСИФ, вкл. чрез:   * Развитие капацитета на Общинския ресурсно-координационен център (ОРКЦ) за подпомагане на общинските администрации при подготовката и изпълнението на проекти, финансирани от ЕСИФ; * Осигуряване на подкрепа за общините при липса на достатъчен административен капацитет във връзка с проекти, финансирани от ЕСИФ; * Подобряване качеството на документациите по обществени поръчки в изпълнение на тези проекти. | |
|  | **Допустим кандидат** | Национално сдружение на общините в Република България | |
|  | **Допустими** **партньори** | Неприложимо | |
|  | **Изисквания към кандидата** | Наличие на административен капацитет за изпълнение на операцията, в съответствие с чл. 125, параграф 3, буква „г“ на Регламент (ЕС) № 1303/2013[[1]](#footnote-1) | |
|  | **Целеви групи** | * общинските ръководства (кметове, зам.-кметове и общински съветници); * служители в общинската администрация, които имат отговорности по управление и/или изпълнение на проекти, финансирани от ЕСИФ; * служители на НСОРБ. | |
|  | **Допустими дейности** | * Дейности за осигуряване функционирането и повишаване капацитета на ОРКЦ към НСОРБ; * Консултации и подкрепа при провеждане на процедури по ЗОП по проекти, финансирани от ЕСИФ на общински администрации; * Надграждане на Информационната система за управление на проекти[[2]](#footnote-2) (ИСУП), вкл. интеграция и обмен на информация с ИСУН, и обучения за работа със системата; * Дейности за обмен на добри практики и насърчаване на междуобщинското сътрудничество във връзка с реализация на проекти финансирани от ЕСИФ; * Дейности по информация и комуникация; * Други дейности, които допринасят за изпълнение на целите на процедурата и постигане на предвидените индикатори. | |
|  | **Допустими разходи** | * Разходи за възнаграждения; * Разходи за разработване на софтуер; * Разходи за услуги; * Разходи за организиране на мероприятия; * Разходи за материали; * Разходи за командировки; * Разходи за организация и управление; * Разходи за информация и комуникация. * Други разходи, извършени в изпълнение на допустимите дейности, в съответствие с ПМС № 189/2016 г.[[3]](#footnote-3) | |
|  | **Минимален размер на помощта (в лева) по проекта** | 200 000 | |
|  | **Максимален размер на помощта (в лева) по проекта** | 7 000 000 | |
|  | **Съфинансиране от страна на бенефициента (ако е приложимо)** | Неприложимо | |
|  | **Процент на подкрепата по правилата на ЕФРР съгл. чл. 98 от**  **Регламент (ЕС) № 1303/2013**  **(ако е приложимо)** | Неприложимо | |
|  | **Друго (добавя се при необходимост)** | В Условията за кандидатстване и изпълнение по тази процедура ще бъдат детайлно описани условията, на които следва да отговаря проекта, за да се гарантира липсата на държавни помощи. | |
| **ІІІ** | **ИНДИКАТОРИ ПО ОПДУ, ОТНОСИМИ КЪМ ПРОЦЕДУРАТА** | | |
|  | **За изпълнение[[4]](#footnote-4)** | Обучени служители (О4-1) | |
| Издадени информационни материали по вид (ръководства, наръчници, книжки, брошури и информационни листовки и др.) (O4-2) | |
| Брой публични информационни събития (O4-3) | |
| Брой служители, чиито заплати се съфинансират от  техническа помощ (O4-4) | |
| Надградена информационна система | |
| **ІV** | **ОБОСНОВКА НА НЕОБХОДИМОСТТА ОТ ПРОЦЕДУРАТА[[5]](#footnote-5)** | | |
| В Споразумението за партньорство на Република България, очертаващо помощта от Европейските структурни и инвестиционни фондове за периода 2014-2020 г. се предвижда подкрепа за изграждане на капацитет на общините за по-добро управление на програми и проекти, както и развитие на капацитет на НСОРБ за подпомагане на общинските администрации при разработване на документации за обществени поръчки в изпълнение на проекти, финансирани от ЕСИФ. Чрез развитието на ОРКЦ към НСОРБ се цели подобряване на управлението, изпълнението и координацията на проекти от общинските администрации.  ОПДУ предвижда подкрепа за повишаването на капацитета и ограничаване на рисковете от неефективно управление и изпълнение на ЕСИФ през програмния период, чрез мерки в следните основни направления:  1. Капацитет за ефективното и ефикасно функциониране на системата за управление на ЕСИФ – включително на НСОРБ – по отношение капацитета на местно ниво и др.;  2. Информация, публичност и прозрачност на изпълнението на ЕСИФ и висока информираност на бенефициентите и всички заинтересовани страни (информационни и комуникационни кампании и други необходими действия за осигуряване на информация и публичност).  По процедурата ще бъде финансиран проект по Приоритетна ос 4 „Техническа помощ за управлението на ЕСИФ“ на ОПДУ, който ще допринесе за постигане на Специфична цел 3 „Подобряване на информираността на обществото за възможностите и резултатите от ЕСИФ в България, както и подобряване капацитета на бенефициентите“ по тази приоритетна ос.  Процедурата надгражда резултатите от проекти (Е-ПОДЕМ и Е-ПОДЕМ+), реализирани от НСОРБ през програмен период 2007-2013 по ОПТП, чрез които бяха решени много от проблемите, които общините срещат при реализацията на проекти, съфинансирани със средства от ЕС – доставена е офис-техника, разработен е специализиран софтуер, осигурена е възможност за обучение в чужбина на ключови общински експерти, изградено е целево звено за подкрепа – ОРКЦ.  Към настоящия момент, общините разполагат с преобладаващата част от необходимите им технически средства – сървъри, компютри, скенери, електронни подписи, софтуер и т.н., с които да се електронизират общинските дейности по подготовка и отчитане на проекти, както и да се създават и съхраняват пълни електронни досиета на проектите. Разработената и внедрена в общините система ИСУП позволява както съхраняването в дигитален вид на всички документи по проекта, така и генерирането и съхраняването на обобщена информация за неговото изпълнение. Системата позволява генерирането на различни видове справки (по видове разходи, по видове изпълнители и т.н.), както и обобщаването на данни в реално време в централизирания модул на НСОРБ.  Успешната реализация на предходните проекти допринесе както за по-доброто изпълнение на конкретните изисквания и условия през новия програмен период, така и за идентифициране на следните нови потребности**:**   * Допълване на общинския експертен капацитет чрез предоставяне на експертна подкрепа (вкл. на място в общините) за подготовка и изпълнение на проекти; * Доразвиване на техническите предпоставки за преминаване към изцяло безхартиено управление на общинските проекти, финансирани от ЕСИФ. Необходимо е доразвиване на изградената система ИСУП и осигуряване на съвместимостта й с Информационната система за управление и наблюдение на средствата от Европейските структурни и инвестиционни фондове (ИСУН), както и обвързването й с изградените вътрешни общински системи, при съответна възможност. * Създаване и разширяване на възможности за обмен на добри практики и споделяне на опит „от колега за колега“.   Чрез процедурата ще се осигури подкрепа за общините за успешно разработване и изпълнение на проекти, финансирани от ЕСИФ, чрез:   * Развитие капацитета на ОРКЦ за предоставяне подкрепа на общините при подготовка и изпълнение на такива проекти; * Подобряване процеса по възлагане на обществени поръчки от общините; * Доразвиване на ИСУП; * Насърчаване на междуобщинското сътрудничество при реализация на посочените проекти; * Подобряване на комуникацията между общините и държавните органи, идентифициране и разпространение на добри общински практики.   Това ще бъде постигнато чрез финансиране на мерки, насочени към:   * Допълване на общинския експертен капацитет чрез предоставяне на експертна подкрепа (вкл. на място в общините) в следните направления по подготовка и изпълнение на проекти, финансирани от ЕСИФ: * Провеждане на процедури по ЗОП (особено за по-малките общини); * Контрол по изпълнение на договорите с изпълнителите и съблюдаване на режима на държавните помощи; * Използването на финансови инструменти; * Осигуряване устойчивост на постигнатите по проекти резултати; * Подготовка на проектни предложения (предимно в областта на финансовата обосновка на разходите), технически и финансови отчети и други документи в хода на изпълнение на проектите (за част от общините). * Доразвиване на техническите предпоставки за преминаване към изцяло безхартиено управление на общинските проекти, в това число: доразвиване на изградената система ИСУП, осигуряване, при възможност, на съвместимостта й с ИСУН, както и обвързването й с изградените вътрешни общински системи; * Разширяване капацитета на ОРКЦ; * Споделяне на опит „от колега за колега“ във връзка с подготовката и изпълнението на проекти, финансирани от ЕСИФ; * Създаване и разширяване на възможности за обмен на добри практики и подготовка и разпространение на консултативни материали (наръчници, справочници и т.н.), включително чрез провеждане на форуми във връзка с подготовката и изпълнението на проекти, финансирани от ЕСИФ.   Процедурата кореспондира и с целите, заложени в Националната стратегия за развитие на сектора на обществените поръчки в България за периода 2014-2020 г. за създаване на условия за разходване на публичните финанси по възможно най-добрия начин, чрез повишаване на ефективността и законосъобразността при възлагането на обществени поръчки.  Чрез процедурата ще се подпомогне прилагането от общините на Закона за управление на средствата от европейските структурни и инвестиционни фондове (ЗУСЕСИФ) и на Закона за обществените поръчки (ЗОП). | | | |

1. Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета [↑](#footnote-ref-1)
2. Централизирана информационна система за управление и контрол на изпълнението на проекти по СКФ [↑](#footnote-ref-2)
3. Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. [↑](#footnote-ref-3)
4. Мерната единица за всички посочени индикатори за изпълнение е брой [↑](#footnote-ref-4)
5. Обосновката задължително включва изисквания за съответствие на операцията със стратегическите документи, относими към програмата и пътните карти към тях. [↑](#footnote-ref-5)